OzLabs/hebrew-wiki-articles huggingface dataset:
ראשקו קונייביץ'

ראשקו קונייביץ (במונטנגרית: Рашко Коњевић; נולד ב-12 באפריל 1979) הוא פוליטיקאי מונטנגרי מהמפלגה הסוציאל-דמוקרטית. כיהן בעבר כשר הפנים, שר הכלכלה, כסגן ראש הממשלה וכשר ההגנה.

==ביוגרפיה==
קונייביץ' נולד ב-12 באפריל 1979 בזניצה שבשטח יוגוסלביה ( כיום בבוסניה והרצגובינה). הוא השלים תואר שני בכלכלה באוניברסיטת מונטנגרו. ב-2009 נבחר לפרלמנט מטעם המפלגה הסוציאל-דמוקרטית. ב-2012 הוא עזב את הפרלמנט כדי לשמש כשר הפנים בממשלתו של איגור לוקשיץ'. לאחר פיזור ממשלתו של לוקשיץ' במאי 2016, מונה קונייביץ' לשר הכלכלה בממשלה הזמנית של מילו ג'וקאנוביץ' עד נובמבר באותה שנה.

בספטמבר 2021 הוא נבחר בשנית לפרלמנט, וב-28 באפריל 2022 נקרא לשמש כשר ההגנה וכסגן ראש הממשלה בממשלתו של דריטן אבאזוביץ'. ב-21 באוקטובר של אותה שנה, פיטר אותו אבאזוביץ' משני תפקידיו.

==קישורים חיצוניים==
* 

* [https://www.gov.me/en/article/mr-rasko-konjevic רשקו קונייביץ'] באתר ממשלת מונטנגרו
* [https://www.skupstina.me/me/clanovi-parlamenta/mr-rasko-konjevic רשקו קונייביץ'] באתר הפרלמנט הסרבי
* [https://warsawsecurityforum.org/speaker/konjevic-rasko/ רשקו קונייביץ'] באתר פורום ורשה לביטחון
* [https://me.linkedin.com/in/rasko-konjevic-92b17942 רשקו קונייביץ'] בלינקדאין

קטגוריה:פוליטיקאים מונטנגרים
קטגוריה:שרי ממשלת מונטנגרו
קטגוריה:שרי הגנה
קטגוריה:מונטנגרים שנולדו ב-1979
הדיוויזיה המוטסת ה-11

הדיוויזיה המוטסת ה-11 היא יחידה בצבא ארצות הברית תחת פיקוד הקורפוס הראשון ופיקוד אלסקה.

==היסטוריה==
הדיוויזיה הוקמה ב-25 בפברואר 1943 במהלך מלחמת העולם השנייה וכללה רגימנט מוצנח ושני רגימנטים מוטסים בדאונים. ביוני 1944 הועברה למערכה באוקיינוס השקט ואת טבילת האש שלה עשתה במערכה בפיליפינים ככוח החוד של הארמייה השישית בקרב לייטה, ובהמשך בפלישה לאי לוזון. את הצניחה המבצעית הראשונה ביצעו כוחות הדיוויזיה ברכס טאגטאיי, ולאחר מכן לחמו הכוחות בכיבוש מנילה. באוגוסט 1945 נשלחה הדיוויזיה ליפן כחלק מכוח הכיבוש האמריקאי ולאחר ארבעה שנים הוחזרה לארצות הברית.

במלחמת קוריאה נשלח רגימנט צנחנים ללחימה. הדיוויזיה פורקה ב-1958. היא הופעלה מחדש בשנים 1963–1965 על מנת לבחון יכולות תקיפה מוסקות.

במאי 2022 הוכרז על ארגון מחדש של כוחות צבא ארצות הברית באלסקה תחת הדיוויזיה המוטסת ה-11. הדיוויזיה עתידה להיות מוכנה לפרישה מהירה בכל אזור ובפרט במוכנות לאזורים קרים, כגון האזור הארקטי, נפאל והודו. במסגרת הארגון מחדש הועברו לפיקוד הדיוויזיה בריגדת הסטרייקרים הראשונה (שהפכה לבריגדת החי"ר הראשונה) ובריגדת החי"ר הרביעית המוטסת (שהפכה לבריגדת החי"ר השנייה) שתיהן מהדיוויזיה ה-25.

==יחידות==
*גדוד מפקדה
*בריגדת החי"ר הראשונה ("הזאבים הארקטיים")
*בריגדת החי"ר השנייה ("הספרטנים")
*ארטילריית הדיוויזיה המוטסת ה-11
*הבריגדה האווירית הקרבית של הדיוויזיה המוטסת ה-11
*בריגדת התמיכה של הדיוויזיה המוטסת ה-11 (כולל כוחות מיוחדים ומודיעין)

==קישורים חיצוניים==
* 

==הערות שוליים==

קטגוריה:דיוויזיות בצבא ארצות הברית במלחמת העולם השנייה
11
קטגוריה:יחידות צנחנים אמריקאיות
קטגוריה:פיקוד צפון של ארצות הברית
קטגוריה:אלסקה
תולדות הארץ התיכונה

תולדות הארץ התיכונה היא סדרה בת 12 כרכים של ספרים שפורסמה בין השנים 1983 ל-1996, שאוספת ומנתחת חלק ניכר מהלגנדריום של טולקין, שנאספה ונערכה על ידי בנו, כריסטופר טולקין. הסדרה מציגה את הפיתוח לאורך זמן ההתעברות של טולקין של הארץ תיכונה כמקום בדיוני עם עמים משלה, בשפות, והיסטוריה, מן המושגים המוקדמים שלו של "מיתולוגיה עבור אנגליה" דרך להתפתחות הסיפורים שמרכיבים ה"סילמריליון" ו"שר הטבעות" . אין זו "היסטוריה של הארץ התיכונה" במובן של היותה כרוניקה של אירועים בארץ התיכונה שנכתבה מנקודת מבט של היקום. זוהי היסטוריה מחוץ ליקום של תהליך היצירה של טולקין. בשנים 2000–01, שנים עשר הכרכים פורסמו מחדש בשלושה כרכים במהדורות מוגבלות. מהדורות רגילות של שלושת הכרכים יצאו לאור בשנת 2002. <ref></ref>

== תוכן ==
חלק מהתוכן מורכב מגרסאות קודמות של יצירות שכבר פורסמו, בעוד שחלקים אחרים הם חומר חדש. ספרים אלה מפורטים ביותר, לעיתים קרובות מנתחים פיסת נייר כדי לספק את האבולוציה המלאה של שתיים או אפילו שלוש גרסאות שונות של קטע שנכתבו מחדש זו על זו. למרות כמות החומר הגדולה ב-12 הכרכים, עדיין ידוע על טקסטים רבים שלא פורסמו בספריות של אוניברסיטת בודליאן ו-מרקט, ובמאמרים אחרים המוחזקים על ידי יחידים או ארגונים, כמו המלגה הלשונית האלפית.

חמשת הספרים הראשונים עוקבים אחר ההיסטוריה המוקדמת של הסילמריליון וטקסטים קשורים. ספרים שישה עד תשע דנים בהתפתחות שר הטבעות; ספר תשיעי דן גם בסיפור נומנור בצורת The Notion Club Papers. הספרים העשירי והאחד-עשר מתמקדים בחומר מהסילמריליון שטולקין עבד עליו לאחר פרסום שר הטבעות, כולל דברי הימים של בלריאנד ותולדות אמן. ספר 12 דן בהתפתחות הנספחים לשר הטבעות ובוחן כתבים מגוונים מהשנים האחרונות לחייו של טולקין.

כריסטופר טולקין קיבל את ההחלטה לא לכלול כל חומר הקשור להוביט בתולדות הארץ התיכונה מכיוון שהוא לא נועד במקור להוות חלק מהמיתולוגיה, אלא היה סיפור ילדים ובמקור לא מתרחש בארץ התיכונה, שתוקן במהלך הכתיבה של שר הטבעות. The History of The Hobbit פורסם בנפרד, בשני כרכים, בשנת 2007 ונערך על ידי John D. Rateliff.

אינדקס משולב פורסם שש שנים לאחר השלמת הסדרה בתור The History of Middle-earth: Index (2002).

=== תוכן הספרים ===

==== ספר הסיפורים האבודים חלק 1 ====
כולל:

# בית המשחקים האבודים.
# מנגינת האינור.
# ביאת הולאר והקמת ולינור.
# כליאתו של מלקו.
# ביאת העלפים והקמת קור.
# גניבתו של מלקו והחשכת ולינור.
# מנוסת הנולדולי.
# מעשה השמש והירח.
# הסתרת ולינור.
# מעשהו של גילפנון: מסע הנולדולי.
נספחים (מילונים).

==== ספר הסיפורים האבודים חלק 2 ====

# מעשה טינוביאל
# טורמבר והפואולקה
# מפלת גונדולין

==ראו גם==
== הערות שוליים ==

קטגוריה:סדרות ספרי פנטזיה
קטגוריה:שר הטבעות
קטגוריה:ספרי ג'. ר. ר. טולקין
נישואים בין-גזעיים

Prussian love happiness, [[אמיל דרסטלינג ]]
נישואים בין-גזעיים או נישואים בין-אתניים הם סוג של אקסוגמיה, שבו בני הזוג משתייכים לגזעים או קבוצות אתניות שונות.

במדינות רבות היו חוקים וכללים האוסרים או מגבילים לא רק נישואים בין-גזעיים, אלא גם יחסי מין וזוגיות בין-גזעיים, כולל בארצות הברית, גרמניה הנאצית ודרום אפריקה בתקופת האפרטהייד. בשנת 1960, נישואים בין-גזעיים היו בלתי חוקיים ב-31 מ-50 מדינות ארצות הברית. ב-1967, בפסק דין לאבינג נגד וירג'יניה פסק בית המשפט העליון של ארצות הברית, תחת נשיא בית המשפט העליון, ארל וורן, שהגבלות מבוססות גזע על נישואים, כמו החוק במדינת וירג'יניה, מפרות את סעיף השוויון (שאומץ ב-1868) של חוקת ארצות הברית.<ref></ref><ref></ref>

בנישואים בין-גזעיים, בני הזוג מתמודדים לרוב עם בעיות שאינן אופייניות לזוגות בהם שני בני הזוג שייכים לאותו גזע או מוצא אתני. לתרבויות שונות יש בסיסים מוסריים, אתיים וערכיים שונים, שבתוכם מושגים כמו הפרט, המשפחה, החברה ואורח החיים החברתי נתפסים בצורה שונה. לכן, כאשר יסודות אלו מתנגשים זה בזה, נוצרים קונפליקטים בין בני הזוג.<ref></ref>

==יתרונות וחסרונות==
ילדים של זוגות מעורבים עלולים להחשף ליחס גזעני.

אנשים רב-גזעיים נתפסים כאטרקטיביים יותר מבני גילם חד-גזעיים. לדוגמה, מחקר של Rhodes et al. (כפי שצוטט אצל לואיס) מצא שאנשים מרקע מעורב אסייתי ואירופאי דורגו כאטרקטיביים יותר מאירופים, אסייתים ואפילו פרצופים אקראיים שנוצרו כמורפים בין שתי הקבוצות הללו. מחקר אחר שנערך לאחרונה על ידי אלנה סטפנובה (כפי שצוטט ב-Latson) מצא שקבוצה של סטודנטים שחורים, לטינים, לבנים ואסייתים דירגו פנים של אנשים מעורבים כאטרקטיביים יותר.

==התנגדות==
קבוצות גזעניות מתנגדות בתוקף לנישואים בין-גזעיים. לדוגמה אחת הטענות של התנועה הנאציונל-סוציאליסטית בארצות הברית לכך שהם שונאים את היהודים היא שהיהודים אשמים כביכול בפגיעה בטוהר הגזע הלבן והנוצרי.
גף' סקוף שעמד בעבר בראש התנועה הנאצית מעיד כיצד נושא זה גורם לתחושה מתמדת של התקרבנות, שנחוצה לשם הצדקה עצמית, לתדלוק תחושות של פחד, שנאה והצדקת אלימות.

== ראו גם ==
* מישלינג

== קישורים חיצוניים ==

<div class="mw-content-ltr">
* [http://cityroom.blogs.nytimes.com/2013/05/15/a-black-nurse-a-german-soldier-and-an-unlikely-wwii-romance/ A Black Nurse, a German Soldier and an Unlikely WWII Romance], The New York Times
* [https://yalereview.yale.edu/cultural-differences Cultural Differences], The Yale Review
</div>

== הערות שוליים ==

קטגוריה:נישואים
ג'בארי ווקר

ג'בארי דומיניק ווקר (באנגלית: Jabari Dominic Walker; נולד ב-30 ביולי 2002) הוא כדורסלן אמריקאי המשחק בעמדות הסמול פורוורד והפאוור פורוורד בפורטלנד טרייל בלייזרס.

==קריירה==
ווקר נולד בוויצ'יטה, קנזס.<ref></ref> אביו, סמאקי , נבחר בבחירה התשיעית של דראפט ה-NBA{{כ}} 1996 ושיחק בליגה כעשור.<ref></ref>

ווקר בחר לשחק כדורסל עבור קבוצת הכדורסל של אוניברסיטת קולורדו.<ref></ref><ref></ref> ב-14 בינואר 2021 רשם 23 נקודות ו-11 ריבאונדים בניצחון 89–60 על קליפורניה.<ref></ref> בפברואר הוא החמיץ שישה משחקים בשל פציעה ברגל.<ref></ref> ב-20 במרץ 2021 ווקר קלע שיא עונתי של 24 נקודות, כשהוא קולע 5 מ-5 מטווח שלוש הנקודות, בניצחון 96–73 על ג'ורג'טאון.<ref></ref> בשנתו הראשונה באוניברסיטה העמיד ממוצעים של 7.6 נקודות ו-4.3 ריבאונדים למשחק. ב-25 בינואר 2022 ווקר השווה שיא קריירה וקלע 24 נקודות בניצחון 82–78 על אורגון.<ref></ref> בשנתו השנייה והאחרונה באוניברסיטה הוא העמיד ממוצעים של 14.6 נקודות ו-9.4 ריבאונדים למשחק.<ref></ref> ב-30 במרץ 2022 הכריז כי יתמודד בדראפט 2022 ב-NBA.<ref></ref><ref></ref>

בדראפט נבחר דייוויס בבחירה ה-57, אחת לפני האחרונה, על ידי פורטלנד טרייל בלייזרס. הוא הצטרף לסגל הקבוצה לקראת טורניר ליגת הקיץ של ה-NBA, ובמשחק הבכורה שלו בטורניר קלע 11 נקודות והוסיף 7 ריבאונדים בהפסד 78–81 לדטרויט פיסטונס.<ref></ref> ב-13 ביולי 2022 חתם על חוזה רוקי בקבוצה.<ref></ref>

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| פורטלנד	|| 56 || 0 || 11.1 || 0.419 || 0.286 || 0.756 || 2.3 || 0.6 || 0.2 || 0.2 || 3.9
|- style="background-color:#80BFFF; font-weight:bold;"		|| 
| קריירה || 		|| 56 || 0 || 11.1 || 0.419 || 0.286 || 0.756 || 2.3 || 0.6 || 0.2 || 0.2 || 3.9
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קנזס: כדורסלנים
קטגוריה:כדורסלני אוניברסיטת קולורדו
קטגוריה:כדורסלני פורטלנד טרייל בלייזרס
קטגוריה:בחירות דראפט של פורטלנד טרייל בלייזרס
קטגוריה:אמריקאים שנולדו ב-2002
קצב רענון משתנה

קצב רענון משתנה (באנגלית: Variable refresh rate; נקרא גם בראשי תיבות: VRR) מתייחס לתכונה של מסכים המאפשרת לשנות את קצב הרענון שלהם באופן רציף ובצורה חלקה ללא התערבות מצד המשתמש.

מסך שתומך בקצב רענון משתנה בדרך כלל תומך בטווח ספציפי של קצבי רענון (לדוגמה, טווח בין 30 עד 144 הרץ) והדבר מכונה טווח קצב רענון משתנה (או טווח VRR בקיצור). קצב הרענון יכול להשתנות לכל אחד מהערכים בטווח בצורה חלקה, באופן רציף ומיידי.

== מטרה ==
במסכים עם קצב רענון קבוע, כל פריים מוצג במרווחי זמן מסוימים, שפרוסים באופן שווה. אם הפריים הבא בתורו עדיין לא מוכן כאשר המרווח הזה מגיע, יכולים להתרחש שני מקרים: המקרה הראשון הוא שהפריים הקודם נשאר, עד המרווח זמן הבא (נקרא גמגום - stutter) והמקרה השני הוא כאשר הפריים הקודם והפריים הבא מתערבבים זה עם זה (נקרא קריעת מסך ). באופן דומה, אם הפריים מוכן בטרם המסך מוכן להציג את הפריים הבא, הוא לא יוצג. המטרה העיקרית של קצב רענון משתנה היא להימנע כליל מיצירת אותם "גמגומים" ו-"קריעות" על ידי סנכרון קצב הרענון באמצעות שינוי תמידי של אותו קצב בהתאם לקצב הרנדור של התוכנה, לדוגמה, סנכרון בין קצב הרענון לקצב הפריימים לשנייה (FPS) של משחק וידאו. הדבר גורם לתצוגת תנועה חלקה יותר.

מטרה נוספת היא חסכון בחשמל, על ידי הנמכת קצב הרענון של המסך באופן זמני לצורך שמירה על חיי סוללה במחשבים ניידים וטלפונים סלולריים.

כמו כן, קצב רענון משתנה מאפשר למסך להציג באופן תקין כל קצב פריימים שרירותי של סרט או וידאו, כל עוד קצב הפריימים נמצא בטווח שהמסך תומך בו.

== היסטוריה ==
מסכים וקטורים שפעלו על טכנולוגיית שפופרת קרן קתודית (CRT) תמכו בקצב רענון משתנה וקצב הרענון נקבע על פי מספר הווקטורים אשר מופיעים על המסך, שכן כמות גדולה יותר של וקטורים משמעותה לוקח יותר זמן להציג את כל הווקטורים.

החל מהעשור השני של המאה ה-21, מסכי רסטר קיבלו מספר תקנים תעשייתיים עבור קצב רענון משתנה. מבחינה היסטורית, ישנם רק מספר מועט של קצבי רענון קבועים עבור מצבי תצוגה נפוצים.

== יישום ==
לצורך יישום התכונה, פותחו מספר תקנים תעשייתיים וקניינים:
* AMD FreeSync
* Nvidia G-Sync
* VESA Adaptive-Sync (עבור DisplayPort)
* קצב רענון משתנה של HDMI 2.1
* Apple ProMotion
* Qualcomm Q-Sync

== קישורים חיצוניים ==
* [https://www.testufo.com/vrr אתר לבדיקה והשוואת קצב רענון משתנה מול סנכרון אנכי רגיל] 
* 

== הערות שוליים ==

קטגוריה:טכנולוגיות מסכים
פיקוד אלסקה

פיקוד אלסקה (באנגלית: Alaskan Command ובקיצור ALCOM) הוא פיקוד משולב של הזרועות השונות בכוחות המזוינים של ארצות הברית המשתייך לפיקוד צפון. משימת הפיקוד היא היערכות להגנה על אזור אלסקה ותמיכה בפעילות אזרחית באזור.

==היסטוריה==
הפיקוד הוקם ב-1 בינואר 1947 כפיקוד המאחד כוחות מהזרועות השונים של הכוחות המזוינים. הוא כלל את הפיקוד האווירי של אלסקה, כוחות צבא ארצות הברית באלסקה והכוח הקדמי של הצי באלסקה. במהלך השנים הוכפף הפיקוד לפיקוד האוקיינוס השקט של ארצות הברית.

בעקבות פיגועי 11 בספטמבר הוקם פיקוד צפון של ארצות הברית והועברה לאחריותו משימת הביטחון ביבשה ובים באזור אלסקה וב-2014 הועברה האחריות הפיקודית על פיקוד אלסקה לפיקוד צפון.

==יחידות==
*חיל האוויר ה-11 של ארצות הברית
*הדיוויזיה המוטסת ה-11 של צבא ארצות הברית
*הכוחות הימיים באלסקה - מבוססים על מחוז 17 של משמר החופים האמון על רצועת חוף באורך של 47,300 מיילים ושטח ימי של 3.85 מיליון מייל רבוע.

==קישורים חיצוניים==

* 
* [https://www.jber.jb.mil/Units/Alaskan-Command/ על הפיקוד] באתר הבסיס המשותף אלמנדורף-ריצ'רדסון

קטגוריה:אלסקה
קטגוריה:פיקוד צפון של ארצות הברית
קטגוריה:הכוחות המזוינים של ארצות הברית
שרי אורובינדו

שְׁרִי אוֹרוֹבִּינְדוּ (15 באוגוסט 1872 – 5 בדצמבר 1950) היה פילוסוף הודי, יוגי, משורר ופעיל פוליטי.<ref></ref> נמנה עם התנועה הלאומית ההודית מהשלטון הבריטי (הראג' הבריטי), עד 1910. היה מאנשי הרוח המשפיעים בהודו במאה ה-20 ונודע כמורה רוחני, שהציג את חזונותיו על התקדמות אנושית ואבולוציה רוחנית.

חיבוריו המרכזיים הם: "The Life Divine", שבו הוא מתמודד עם היבטים פילוסופיים של יוגה אינטגרלית, "Synthesis of Yoga", המתמודד עם עקרונות ושיטות של יוגה אינטגרלית, ו-"Savitri: A Legend and a Symbol".

== ביוגרפיה ==
אורובינדו נולד בקולקטה, בנגל, למשפחת גוש המיוחסת. אביו היה רופא וסבו מצד אימו היה סופר ועיתונאי ונודע בכינוי "הסבא של הלאומיות ההודית". לאורובינדו היו שני אחים גדולים ממנו ואח ואחות צעירים ממנו.<ref></ref> בגיל ארבע נשלח אורובינדו ללמוד במנזר בדרג'ילינג, וקיבל חינוך יסודי בבית-ספר ציבורי אנגלי. בגיל שבע עבר עם משפחתו לאנגליה ובגיל 11 פרסם את השיר הראשון שלו "אור". שנים אחדות מאוחר יותר התעורר בו להט להביא לשחרורה של הודו משלטון המנדט הבריטי של אותם ימים. אורובינדו למד עבור השירות האזרחי ההודי בקינגס קולג', קיימברידג', אנגליה. לאחר שחזר להודו הוא עבד בעבודות שירות שונות ונהיה מעורב בפוליטיקה לאומית - בקונגרס הלאומי ההודי ובתנועה המהפכנית שהתהוותה בבנגל. הוא נעצר בעקבות מספר הפצצות הקשורות לארגונו במשפט פומבי שבו התמודד עם אישומים בבגידה בגין קונספירציית אליפור. עם זאת, ניתן היה להרשיע ולכלוא את אורובינדו רק בשל כתיבת מאמרים נגד השלטון הקולוניאלי הבריטי בהודו. הוא שוחרר לאחר שלא ניתן היה לספק מספיק ראיות. במהלך שהותו בכלא חווה חוויות מיסטיות ורוחניות, ולאחר מכן עבר לפונדיצ'רי, ועזב את הפוליטיקה לעבודה רוחנית.

בפונדיצ'רי, פיתח אורובינדו תרגול רוחני שהוא כינה יוגה אינטגרלית. הנושא המרכזי בחזונו היה התפתחות החיים האנושיים לחיים אלוהיים בגוף אלוהי. הוא האמין בהכרה רוחנית שביכולתה לא רק לשחרר את הטבע האנושי אלא לשנות אותו, ולאפשר חיים אלוהיים עלי אדמות. ב-1926, בעזרת מירה אלפסה (המכונה "האם"), יהודייה צרפתייה שהייתה בת זוגו הרוחנית של אורובינדו וממשיכת דרכו, נוסד 'אשרם שרי אורובינדו'. עם מותו בשנת 1950 הנהיגה את האשראם על שמו. מפורסמים רבים נמשכו לאשראם בפונדיצ'רי, ביניהם בתו של נשיא ארצות הברית מרגרט וודרו וילסון, שהגיעה לאשראם ב-1938 ונשארה חברה וחסידה עד יום מותה.

שרי אורובינדו הגה את רעיון העיר האוניברסלית אורוויל ("עיר השחר"), שחזונה הוא אחדות ותושביה יראו עצמם כבעלי ייעוד רוחני. העיר הוקמה בשנת 1968 במדינת טאמיל נאדו, על ידי מירה אלפסה, אשר בהשראתה הוקמו מרכזים נוספים בעולם לעבודה רוחנית ואקולוגית.

הוגים ישראליים, בכללם שמואל הוגו ברגמן וראש ממשלת ישראל, דוד בן-גוריון, גילו עניין רב בהגותו של אורובינדו ועמדו בקשר עם מירה אלפסה ועם תלמידיו.

== לקריאה נוספת ==
* יצחק בר-יונה, שרי אורובינדו והאם – פרקים מתוך היוגה האינטגראלית, 2009
* אורי לוטן, יש חדש במערב - תולדות הניו אייג, מדף הוצאה לאור, 2006

== קישורים חיצוניים ==

* 

* 
* 
* [http://alterlife.co.il/תשקיעו-ברוח-עתיד-העולם-לפי-המורים-הגדו/ תשקיעו ברוח: עתיד העולם לפי המורים הגדולים], באתר מגזין "חיים אחרים", 22 בינואר 2020
* 
* 

== הערות שוליים ==

קטגוריה:פילוסופים הודים
קטגוריה:מיסטיקנים
קטגוריה:מורים רוחניים הודים
קטגוריה:יוגה
קטגוריה:ילידי 1872
קטגוריה:נפטרים ב-1950
קטגוריה:מונצחים בשלט כחול של ארגון המורשת האנגלית
בני ציון (תלמוד תורה)

בני ציון היה תלמוד תורה ליוצאי עדות המזרח ששכן בשכונת הבוכרים בירושלים, רבים מרבני עדות המזרח למדו בתלמוד תורה זה.

== היסטוריה ==
התלמוד תורה הוקם על ידי הרב אברהם אמינוף תלמודי בשנת ה'תרנ"ה - 1894. 

התלמוד תורה שכן בבית הכנסת שושנים לדוד בין המלמדים היו הרב רפאל שלמה לניאדו, רבי יצחק מלמד והרב יוסף חיים מועלם, וכונה "תלמוד תורה הכללי". תלמוד התורה נועד לבני עולים מארצות המזרח: מרוקו, עיראק, איראן, בוכרה, תימן ועוד.

בשנת תרע"ט בעקבות מלחמת העולם הראשונה שקע המוסד בחובות כספיים וכמעט הגיע לסגירה, בשל כך פנו מנהלי הת"ת לאגודת ישראל בבקשה שייקחו חסות על המוסד. אגודת ישראל הסכימה בתנאי שימונה רב דוקטור. לאחר שחכמי העדה הביעו התנגדות נחרצת, שלחה אגודת ישראל את הרב משה פרוש שינהל את הת"ת. עם בואו למקום שינה את שם הת"ת ל"בני ציון".

בהמשך עבר תלמוד התורה למבנה ברחוב דוד 5, בשכונת הבוכרים בירושלים. לתלמוד התורה נפתחו שני סניפים נוספים בנחלאות ובמושבה הגרמנית.

בצוות המוסד כיהנו המלמדים; יוסף חיים שרבאני, שלמה מערבי, שאול שרבאני, חיים שבילי, יעקב בלוי, יוסף מועלם, בנימין ג'רג'י, יצחק רוזנטל ועוד.

== בוגרים ידועים ==
* הרב בן ציון אבא שאול
* הרב נעים בן אליהו
* הרב עובדיה יוסף
* הרב יהודה מועלם
* הרב דוד צדקה
* הרב יהודה צדקה
* הרב יוסף שרגא
* הרב אליהו שרים
* הרב שלום כהן
* הרב משה צדקה

== קישורים חיצוניים ==
* [https://www.kedem-auctions.com/he/node/58412 אלבום תצלומים - תלמוד תורה בני ציון], באתר קדם
* [https://www.archives.gov.il/archives/Archive/0b071706800171a7/File/0b071706809a2405 ארכיון מסמכים של תלמוד תורה בני ציון], באתר ארכיון המדינה
==הערות שוליים==

קטגוריה:תלמודי תורה
קטגוריה:ירושלים: בתי ספר
קטגוריה:שכונת הבוכרים
טרי פינקרד

טרי פ. פינקרד (באנגלית: Terry P. Pinkard; נולד ב-1947) הוא פרופסור לפילוסופיה באוניברסיטת ג'ורג'טאון בוושינגטון די. סי. המחקר של פינקרד מתמקד בפילוסופיה הגרמנית מקאנט ועד היום, בדגש על הגל, במחשבה מדינית, בייחוד התיאוריות הפוליטיות של הגל ושל סארטר, ובספרות גרמנית, בדגש על היינה.

== ביבליוגרפיה ==
=== ספרים ===
* הגל - ביוגרפיה (2 כרכים), תרגום: ד"ר טלי וולף, עריכה מדעית: רועי בר, הוצאת רסלינג, 2010, 2016.
<div class="mw-content-ltr">
* Power, Practice, and Forms of Life: Sartre's Appropriation of Hegel and Marx. University of Chicago Press, 2021.
* Georg Wilhelm Friedrich Hegel: The Phenomenology of Spirit (Cambridge Hegel Translations), translated by Terry Pinkard (Cambridge University Press, 2018) 
* Does History Make Sense?. Harvard University Press, 2017.
* Hegel's naturalism : mind, nature, and the final ends of life. (New York, NY [u.a.],2012)
* Liberal rights and liberal individualism without liberalism : agency and recognition (2007)
* German Philosophy 1760-1860: The Legacy of Idealism. Cambridge: Cambridge University Press, 2002.
* Hegel: A Biography. Cambridge: Cambridge University Press, 2000.
* Hegel's Phenomenology: The Sociality of Reason. Cambridge: Cambridge University Press, 1994.
* Hegel's Dialectic: The Explanation of Possibility. Temple University Press, 1988.
* Democratic Liberalism and Social Union. Temple University Press, 1987.
</div>
=== מאמרים בכתבי עת ===
* "[https://library.osu.edu/projects/hebrew-lexicon/99995-files/99995008/99995008-007/99995008-007-560-570.pdf טרי פינקרד], סימפוזיון: מסביב למשולש – הגל, נצרות והגות עכשווית. מומחי הגל משיבים למיכל סגל", דחק, כרך ז', 2016. עמ' 560–570
<div class="mw-content-ltr">
* "Perché leggere la 'Fenomenologia' duecento anni dopo?." Filosofia e discussione pubblica, 3 (2007)
* "Las Formas de Vida según Hegel." Apuntes Filosóficos, 15, 29 (2006)
* "Response to Stern and Snow." Bulletin of the Hegel Society of Great Britain (2004)
* "Subjects, Objects, and Normativity: What Is It Like To Be an Agent?." Internationales Jahrbuch des Deutschen Idealismus / International Yearbook Of German Idealism (2003)
* "Virtues, Morality, and Sittlichkeit: From Maxims to Practices, Or: Using Kant to Get Out of Kant (and Using Hegel to Get Out of Hegel)." European Journal of Philosophy, 7, 2 (1999)
</div>

== קישורים חיצוניים ==
* [https://gufaculty360.georgetown.edu/s/contact/00336000014Rm0VAAS/terry-pinkard טרי פינקרד] באתר אוניברסיטת ג'ורג'טאון 
* [https://philpeople.org/profiles/terry-pinkard טרי פינקרד] באתר [https://philpapers.org/ PhilPapers] 
* [https://www.youtube.com/watch?v=3deVNo03awg סלבוי ז'יז'ק נגד טרי פינקרד (איך לקרוא את הגל)] באתר יוטיוב 
* 

קטגוריה:פילוסופים של המאה ה-21
קטגוריה:פילוסופים של המאה ה-20
קטגוריה:פילוסופים אמריקאים
קטגוריה:בוגרי אוניברסיטת טקסס באוסטין
קטגוריה:בעלי תואר דוקטור מאוניברסיטת סטוני ברוק
קטגוריה:סגל אוניברסיטת ג'ורג'טאון
קטגוריה:אמריקאים שנולדו ב-1947
היחידה הצבאית למצבי חירום

היחידה הצבאית למצבי חירום (בספרדית: Unidad Militar de Emergencias) היא זרוע בכוחות המזוינים של ספרד האחראית על נושאי הגנה אזרחית, מתן סיוע צבאי לאסונות ברחבי ספרד, ואף מחוצה לה במידת הצורך. 

היחידה הוקמה ב-2005, וככזו, היא הזרוע הצעירה ביותר של הכוחות המזוינים הספרדיים.

==היסטוריה==
ההחלטה להקים זרוע צבאית נפרדת לטיפול באסונות, התקבלה בישיבת ממשלה ב-7 באוקטובר 2005 בידי ראש הממשלה חוסה לואיס רודריגס ספאטרו. ההחלטה עוגנה בצו מלכותי מיוחד ב-11 באפריל 2006 (Real Decreto 416/2006).

==ארגון==
היחידה אמורה להיכנס לפעולה במצבי חירום שמקורם באסונות טבע; כולל שיטפונות, רעידות אדמה, סופות שלג גדולות ותנאי מזג אוויר קשים אחרים. היחידה אמורה לסייע גם בכיבוי שריפות יער, בזיהום סביבתי ובטיפול במקרי חירום שנגרמו כתוצאה ממשברים טכנולוגיים; ביניהם מפגעים כימיים, גרעיניים, רדיולוגיים וביולוגיים. כמו כן לראש הממשלה שמורה האפשרות להפעיל את היחידה בכל מקרה שייראה לנכון.

היחידה מחולקת לחמישה גדודים שנקראים "גדוד התערבות במצבי חירום" (Batallon de Intervención en Emergencias) או בראשי תיבות: BIEM. כל אחד מהם ממוקם בבסיס אחר של חיל האוויר הספרדי ואחראי על אזור אחר בספרד.

ליחידה יש מערכת דרגות צבאיות משלה.

==קישורים חיצוניים==

* [https://www.defensa.gob.es/ume/ האתר הרשמי של היחידה]

קטגוריה:ספרד: צבא וביטחון
קטגוריה:חירום
עביד

עַבִּיד או עַבְּד (מערבית: , ), היא מילה ערבית שמשמעותה "משרת" או "עבד". המונח משמש בארצות ערב כהשמצה אתנית לאנשים שחורים, ומקורו בסחר העבדים הערבי. בעשורים האחרונים, השימוש במילה הפך לשנוי במחלוקת בשל הקונוטציות והמקורות הגזעניים שלה, במיוחד בקרב הפזורה הערבית.<ref></ref> עם זאת, המילה משמשת באסלאם ל"מתפלל", "מעריץ" או "משרת" של אלוהים, כמו בשם עבדאללה.

=== שימוש בסודאן ===
בצפון סודאן, המונח משמש בדרך כלל להתייחסות לאנשים דרום סודאנים (בעיקר לבני דינקה ונואר), הנחשבים על ידי צפון סודאנים רבים כ"שבט עבדים" בשל שעבודם בסחר בעבדים בסהרה . המונח הוא מילת גנאי בצפון סודאן והשימוש בו הופחת בעשורים האחרונים. בדרום סודאן, אנשים מצפון סודאן מכונים בתור גנאי כ"מונדוקורו" (כלומר לא מהימן) ו"מינגה".<ref></ref><ref></ref> עם זאת, ההיסטוריון האוגנדי מחמוד ממדאני ציין כי הסכסוך האתני מצפון לדרום בסודאן אינו תואם את הדעות הקדומות של המערב לגבי "גזע".<ref></ref>

הפוליטיקאי הדרום סודאני פרנסיס דנג טען כי השלטון הבריטי בסודאן קבע לצפון סודאן כי "אתם הצפוניים סוחרי עבדים ואתם מתייחסים לתושבי הדרום כמו אל עביד. אל תקראו להם עביד! הם כבר לא עבדים".<ref></ref>

חוקר דרום סודאן ג'וק מדוט טען כי העבדות בסודאן נותרה נפוצה במאה ה-21 למרות שהוצאה לכאורה אל מחוץ לחוק, בטענה שאנשים דרום סודאנים שעובדים בצפון סודאן בעבודות במעמד הפועלים בשכר נמוך נחשבים ל"עבדון" בשל המעמד החברתי של עבודתם. ג'וק ציין כי פועלים דרום סודאנים שמרוויחים מעט כסף הם "רכוש של בעלי קרקעות" בצפון סודאן. לדבריו, "עקורים דרומיים נמצאים בתחתית ההיררכיה הגזעית בצפון סודאן", שכן הם תלויים בפטרונות וביחסי ניצול עם מתווכים כוחניים.<ref></ref>

== ראו גם ==
* מוות לערבים
* מוות לאמריקה

== הערות שוליים ==

קטגוריה:עבדות
ג'וליאן לואיס ג'ונס

ג'וליאן לואיס ג'ונס (באנגלית:Julian Lewis Jones נולד ב-21 באוגוסט 1968) הוא שחקן וולשי.

== ביוגרפיה ==
במקור מאנגלסי, <ref></ref> אך מתגורר בנאנטגרדיג. הוא למד בקולג' הוולשי המלכותי למוזיקה ודרמה. <ref></ref> ג'ונס דובר וולשית שוטפת.

== קריירה ==
ג'ונס הופיע בהפקות שונות בערוץ S4C בשפה הוולשית. בין היתר הגיש את תוכנית הדיג הפופולרית "Sgota" . <ref>[http://www.s4c.cymru/sgota/e_index.shtml S4C] </ref>

בשנת 2009, הוא כיכב בסרט הדרמה של קלינט איסטווד, אינוויקטוס, בתפקיד ראש צוות שומרי הראש של נלסון מנדלה. <ref></ref>

בשנת 2010, הוא הופיע בסדרת הטלוויזיה שושלת טיודור בתור מר רופר (שומר הפארק) בעונה הרביעית בפרק הראשון. באותה שנה הוא הופיע בסדרת הטלוויזיה הבריטית ספוקס בתור המרגל הרוסי ויקטור ברנשיק בעונה התשיעית בפרק השלישי. מ-2012 ואילך הופיע בסדרת הדרמה-קומדיה Sky One "סטלה" בתור קארל מוריס, ובשנת 2012 בפרק של סדרת הדרמה-קומדיה של ערוץ "BBC Two", "שגרירים" .

ג'ונס גילם את אטלן, מלך אטלנטיס, בסרט גיבורי העל ליגת הצדק בשנת 2017 <ref></ref> <ref></ref> <ref></ref> ובגרסת הבמאי ליגת הצדק: גרסת סניידר בשנת 2021.<ref name="Snyder Cut Trailer"></ref>

בשנת 2022 הופיע בפרק הראשון בסדרת הטלוויזיה בית הדרקון בתפקיד לורד קץ-סופה וראש בית באראתיאון בתחילת שלטונו של המלך וייסריז הראשון. דודה של הנסיכה ראיניז טארגאריין מצד אמה.

==חיים אישיים==
ג'ונס הוא תומך בעצמאות וולס, והצטרף לארגון הא- פוליטי התומך בעצמאות וולס "YesCymru" ביוני 2020. <ref></ref>

== פילמוגרפיה ==
=== קולנוע ===
{| class="wikitable"
! scope="col" width="80" | שנה
! scope="col" width="300" | שם הסרט
! scope="col" width="200" | דמות
! scope="col" width="300" | הערות
|-
| 1999
|Solomon & Gaenor
|ויין
|
|-
| 2001
|Arthur's Dyke
|
|
|-
| 2003
|אני אהיה שם
|פרמדיק
|
|-
| 2008
| הג'וב הבריטי
|סנואו
|
|-
| 2009
| אינוויקטוס
| אטיין פיידר
|
|-
| 2011
|הנשר
| קסיוס
|
|-
| 2012
| כוננות עם שחר
| חייל במשמר בלקווטר
|
|-
| 2016
|The Head Hunter
| ביל
|
|-
| 2017
| ליגת הצדק
|המלך אטלאן – שליט אטלנטיס
|
|-
| 2019
|Jungle Cry
|
|
|-
| 2021
|ליגת הצדק: גרסת סניידר
|המלך אטלאן – שליט אטלנטיס
|
|-
|}

=== טלוויזיה ===
{| class="wikitable"
! scope="col" width="80" | שנה
! scope="col" width="300" | שם התוכנית
! scope="col" width="200" | דמות
! scope="col" width="300" | הערות
|-
| 2008
| טורצ'ווד
| אלכס הופקינס
| עונה 2, פרק 12 – "
|-
| 2010
| שושלת טיודור
| ריצ'רד רופר
| עונה 4, פרק 1
|-
| 2012–2017
| סטלה
| קארל מוריס
|
|-
| 2013
|שגרירים
| מייק טרז'ר
|3 פרקים
|-
| 2014
| The Assets
| ג'ים
| עונה 1, פרקים 7–8
|-
| 2015
|המלחמה של פויל
| ג'יימס סטפורד
| עונה 8, פרק 3
|-
| 2015
| ריבר
| ג'ורדי מרטון
| פרק מס' 1.3
|-
| 2016
| הינטרלנד
| לואיס ג'ון
| פרק מס' 3.2
|-
| 2022
| בית הדרקון
| בורמונד באראתאון
| עונה 1, פרק 1
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה ולשים
קטגוריה:בוגרי אוניברסיטאות ומכללות בממלכה המאוחדת
קטגוריה:ולשים שנולדו ב-1968
כוחות האוויר של ארצות הברית באירופה ובאפריקה

כוחות האוויר של ארצות הברית באירופה ובאפריקה (באנגלית: United States Air Forces in Europe – Air Forces Africa ובקיצור USAFE-AFAFRICA) הוא פיקוד מרכזי בחיל האוויר של ארצות הברית המהווה את זרוע הביצוע האווירית של פיקוד אירופה ופיקוד אפריקה.

==היסטוריה==
הפיקוד הוקם ב-1942 והתבסס במלחמת העולם השנייה על חיל האוויר השמיני של ארצות הברית. בתחילת המלחמה הקרה ריכז הפיקוד את מבצע התובלה לשבירת הסגר על ברלין. בשנים הבאות פעל הפיקוד להכשרה ושיתופי פעולה עם חברות נאט"ו ופריסת כוח אווירי אמריקאי במדינות שונות במערב אירופה.

במהלך מלחמת המפרץ נשלחו כוחות גדולים לסיוע במאמץ המלחמתי ולאחר מכן באכיפת האזור האסור לטיסה מעל עיראק. הפיקוד השתתף בהתערבות נאט"ו במלחמת בוסניה ובמבצע כוח מאוחד. במלחמת עיראק ובמלחמת אפגניסטן סיפק הפיקוד תמיכה לוגיסטית ומבצעית ללוחמה ולמאמצים ההומניטריים.

==ארגון==
*חיל האוויר השלישי של ארצות הברית
**כנף הקרב 31 - ממוקמת בבסיס נאט"ו באביאנו באיטליה, מפעילה שתי טייסות מטוסי קרב F-16C/D פייטינג פלקון
**כנף בסיס האוויר 39 - ממוקמת בבסיס חיל האוויר אינג'ירליק, משימתה לתמוך ולהגן על נכסי ואנשי ארצות הברית ונאט"ו במרחב טורקיה.
**כנף הקרב 48 - ממוקמת בבסיס חיל האוויר המלכותי לייקהית' באנגליה, מפעילה טייסות מטוסי קרב F-15C/D איגל, ו-F-15E סטרייק איגל וטייסות מסוקי חילוץ HH-60.
**כנף הקרב 52 - ממוקמת בבסיס האוויר ספנגדהלם שבגרמניה, מפעילה טייסת מטוסי קרב F-16C
**כנף התובלה האווירית 86 - מפקדתה בבסיס רמשטיין שבגרמניה, מפעילה טייסת מטוסי תובלה לוקהיד מרטין C-130J סופר הרקולס, טייסת מטוסי מנהלים, טייסת מטוסי גאלפסטרים 5 בבלגיה, טייסת מטוסי מנהלים בנמל התעופה שטוטגרט שבגרמניה, טייסת בסיס חיל אוויר בספרד, ובסיס באיים האזוריים
**כנף התדלוק האווירי 100 - ממוקמת בבסיס חיל האוויר המלכותי מידנהול באנגליה, מפעילה טייסת מטוסי תדלוק אווירי בואינג KC-135
**כנף המשלוח האווירי 435
**כנף המבצעים הקרקעיים 435 - ממוקמת בבסיס רמשטיין שבגרמניה
**כנף התמיכה הקרבית 501 - מפקדתה ממוקמת בבסיס חיל האוויר המלכותי אלקונברי שבאנגליה, מפעילה מערכות שליטה ובקרה אוויריות, וכוללת גם יחידת שליטה בנורווגיה
**מרכז המבצעים האוויריים והחלל 603 - מפקדתה ממוקמת בבסיס רמשטיין שבגרמניה, מספקת מערכות שליטה ובקרה אוויריות, סייבר וחלל לתמיכת כוחות פיקוד אירופה ופיקוד אפריקה
**כנף התובלה האווירית הכבדה, הונגריה - ממוקמת בבסיס פאפה בהונגריה ומפעילה מטוסי בואינג C-17 גלובמאסטר III כחלק מיכולות התובלה האוויריות המשותפות של 10 מדינות נאט"ו ושתי שותפות לשלום
**להק המשלוח האווירי 449 - ממוקם בג'יבוטי וכולל מטוסי לוקהיד C-130 הרקולס
*האקדמיה לכוחות האוויר האירופאיים - חיזוק שיתופי הפעולה בין חיילות האוויר של נאט"ו ושותפות לשלום
*אקדמיית קיסלינג למש"קים
*מרכז הלוחמה של הפיקוד
*ארגון חיילות האוויר של אפריקה

==קישורים חיצוניים==
* 

* [https://www.usafe.af.mil/ אתר הפיקוד]

קטגוריה:פיקודים מרכזיים של חיל האוויר של ארצות הברית
קטגוריה:פיקוד אירופה של ארצות הברית
דורדרכט (כדורגל)

מועדון הכדורגל דורדרכט (בהולנדית: Football Club Dordrecht) הוא מועדון כדורגל הולנדי מהעיר דורדרכט שבדרום הולנד בשיאו זכה המועדון פעמיים בגביע ההולנדי בתקופת הליגות החובבניות, כיום משתתפת הקבוצה בליגת המשנה ההולנדית.

==היסטוריה==
הקבוצה נוסדה כחלק ממועדון הקריקט DCC שייצג את העיר בשנה 1883 וב-1891 נפרדה מקבוצת הקריקט ויצא לדרך עצמאית תחת השם DFC. הקבוצה שיחקה במסגרת החובבניות עד 1956 אז נרשמה למערך הליגות המקצועניות במדינה ושובצה בבית ב' של ליגת המבחן השנייה שהייתה למעשה ההעונה הראשונה של ליגת המשנה. הקבוצה שיחקה בליגה עד לסיום עונת 1961/62 אז ירדה לליגה השלישית עקב צמצום הליגה השנייה, בליגה השלישית שיחקה הקבוצה כשלוש עונות ובסיומן הצליחה לשוב לליגת המשנה, במהלך השנים הבאות שיחקה בעיקר בחלק התחתון של הטבלה. ב-1972 שינתה הקבוצה את שמה למועדון הכדורגל דורדרכט והמשיכה לדשדש בחלק התחתון של הליגה השנייה. ב-1979 הצטרף למועדון ניקו דה פריס ומונה ליושב ראש הקבוצה, לאחר המינוי הוחלט לשנות את שם הקבוצה ל-DS79 ולמתג מחדש את הקבוצה לרבות שינוי צבעי הקבוצה מאדום לבן לכחול צהוב והשקעה כספית גדולה שכללה הבאת שחקנים ועריכת משחקי ראווה כנגד יריבות גדולות מאותה התקופה, בין היתר איאקס, שרלרואה וצ'לסי. עונה לאחר מכן הצליחה הקבוצה להתברג לראשונה בצמרת הליגה וסיימה במקום החמישי, בעונת 1982/1983 מונה שחקן העבר של המועדון הנס דורג'י למאמן הקבוצה והוביל אותה בפעם הראשונה להעפלה לליגת העל ההולנדית, עונת הבכורה של הקבוצה בליגה הבכירה לא עמדה בציפיות והקבוצה סיימה עונה רעה עם שישה ניצחונות במקום ה-18 והאחרון ונשרה לליגת המשנה. הקבוצה המשכה לשחק בליגת המשנה שלוש עונות נוספות וב-1987 הצליחה להעפיל לפלייאוף העלייה בזכות שיטת הדירוג שהונהגה באותה התקופה בליגה, בשלב הפלייאוף הצליחה הקבוצה לסיים במקום הראשון והעפילה פעם נוספת לליגה הבכירה, אך גם הפעם לא הצליחה להשאיר חותם בליגה הבכירה וסיימה במקום ה-18 עם שני ניצחונות בלבד.

ב-1990 החליט המועדון על מיתוג מחדש פעם נוספת ושינה את שמו לדורדרכט 90 עונה לאחר מכן התאחדה הקבוצה עם סחידם ששיחקה באותה העת בליגה הבכירה, בעקבות האיחוד שיחקה הקבוצה בליגת העל תחת השם דורדרכט 90/SVV בעונה הראשונה כקבוצה מאוחדת הצליחה הקבוצה להעפיל לגביע האינטרטוטו אך בשלב הבתים סיימה במקום השלישי, הקבוצה המאוחדת שיחקה עונה נוספת בליגה ואז סיימה במקום האחרון ושבה לליגת המשנה, אך הצליחה לשוב לליגה הבכירה לאחר עונה אחת בלבד אחרי שסיימה במקום הראשון בליגת המשנה. גם בעונה זו סיימה הקבוצה במקום האחרון בליגת העל עם חמישה ניצחונות בלבד ושבה פעם נוספת לליגת המשנה. הקבוצה המשיכה לשחק בליגה השנייה בשנים הבאות ללא יציבות הוא הישג מיוחד. בשנת 2002 שבה הקבוצה לשם מועדון הכדורגל דורדרכט. הקבוצה העפילה מספר פעמים במהלך השניים לפלייאוף אך כשלה פעם אחר פעם בהעפלה לליגה הבכירה, אך בעונת 2013/14 הצליחה הקבוצה להעפיל לשלב הפלייאוף פעם נוספת לאחר שסיימה במקום השני בשלב הפלייאוף הצליחה לנצח את פנלו ואת ספרטה רוטרדם ולהעפיל לליגה הראשונה, אך גם הפעם סיימה הקבוצה במקום האחרון כאשר השיגה ארבעה ניצחונות בלבד וירדה לליגת המשנה בה היא משחקת כיום.

==הישגים==
*הגביע ההולנדי
**זכייה(2) 1914, 1932
***סגנות (2) 1913, 1943
*אליפות ליגת המשנה
**1982/83, 1993/94

==קישורים חיצוניים==

* 

קטגוריה:קבוצות כדורגל שהוקמו ב-1883
קטגוריה:קבוצות כדורגל הולנדיות
קטגוריה:דרום הולנד
חוקת אוסטריה (1849)

חוקת מרץ או חוקת האצטדיון (בגרמנית: Märzverfassung או Stadionverfassung) הייתה חוקה שהוכרזה ברחבי האימפריה האוסטרית ב-4 במרץ 1849, בעקבות אביב העמים ומהפכת 1848 בהונגריה. החוקה, בין השאר, העניקה אמנציפציה ליהודים באוסטריה.

==תוכן==
עם כותבי החוקה הראשיים נמנה פליקס, נסיך שוורצנברג. בהקדמה של החוקה, ניסח פרנץ יוזף הראשון, קיסר אוסטריה, את המניעים שהובילו לניסוח החוקה. בין הנימוקים שלו כתב הקיסר כי מטרתה של החוקה היא להביא ייצוג שווה לכל הלאומים באימפריה, ובכך להפוך אותה לסובלנית יותר כלפי מיעוטים.

==הערות שוליים==

קטגוריה:אביב העמים
קטגוריה:האימפריה האוסטרו-הונגרית
קטגוריה:חוקות לפי מדינה לשעבר
צ'יודי

צ'יודי (באוקראינית: Чудей, ברומנית: Ciudei) הוא כפר הנמצא במחוז צ'רנוביץ שבאוקראינה.

==היסטוריה==
ב-1900 נמנו בכפר 2,594 תושבים.

===יהודים===
תחת שלטון האימפריה האוסטרו-הונגרית התגוררו 520 יהודים בצ'יודי, ופעלו בה ארגון ביקור חולים ותלמוד תורה. ב-1940 נסוגה ממלכת רומניה מצפון בוקובינה בראשית מלחמת העולם השנייה כדי לפנותו לטובת ברית המועצות. במהלך הנסיגה נתקל הכוח הצבאי הרומני הנסוג בפיקודו של ואלריו קארפ ביהודים שיצאו מהכפר לקבל את בואו של הצבא האדום מוקדם מדי, וברשותם הדגל האדום. קארפ הורה לחייליו להתעלל ביהודים ולרוצחם. ביולי 1941, עם פרוץ מבצע ברברוסה, חוליית חיילים של צבא רומניה ערכה טבח באוכלוסייה היהודית. ליחידות נלוו במעשי הטבח איכרים מקומיים. בטבח נספו כ-450 יהודים.

==לקריאה נוספת==
* 

==קישורים חיצוניים==

==הערות שוליים==

קטגוריה:מחוז צ'רנוביץ: ערים
זהרשטי

זהרשטי (ברומנית: Zaharești) הוא כפר הנמצא במחוז צ'רנוביץ שבאוקראינה.

==היסטוריה==
ב-1900 נמנו בכפר 999 תושבים.

===יהודים===
ב-1900 התגוררו בכפר עשרה יהודים בלבד, ובין שתי מלחמות העולם התגוררה בזהרשטי משפחה יהודית אחת. ב-1940, בנסיגתה של ממלכת רומניה מצפון בוקובינה בראשית מלחמת העולם השנייה לפנותו לטובת ברית המועצות, נלקחו לזהרשטי יהודים מהסביבה על ידי יחידות מהצבא הרומני בפיקודו של ואלריו קארפ. היהודים עונו במקום, נדרשו לחפור לעצמם קברים ולבסוף נורו למוות.

==הערות שוליים==

קטגוריה:מחוז צ'רנוביץ: ערים
טוריאטקא

טוריאטקא (באוקראינית: Турятка, ברומנית: Tureatca) הוא כפר הנמצא במחוז צ'רנוביץ שבאוקראינה.

==היסטוריה==
ב-1796 נבנתה בטוריאטקא כנסייה מעץ. ב-1941 טבחו הכוחות המזוינים של רומניה ביהודים שהתגוררו בכפר.

==קישורים חיצוניים==

==הערות שוליים==

קטגוריה:מחוז צ'רנוביץ: ערים
קונסטנטין באנו

קונסטנטין ג'ורג'ה באנו (ברומנית: Constantin Gheorghe Banu; 20 במרץ 1873 – 8 בספטמבר 1940) היה סופר, עיתונאי ופוליטיקאי רומני.

==ביוגרפיה==
בתקופתו של באנו נחקק ברומניה "חוק הדתות", שצמצם את האוטונומיה שהוענקו לקהילות היהודיות ברחבי ממלכת רומניה.

==הערות שוליים==

קטגוריה:שרי התרבות של רומניה
קטגוריה:חברי הפרלמנט הרומני
קטגוריה:חברי הסנאט של רומניה
קטגוריה:רומנים שנולדו ב-1873
קטגוריה:רומנים שנפטרו ב-1940
פריץ פבריציוס

פריץ פבריציוס (בגרמנית: Fritz Fabritius; 27 במרץ 1883 – 20 באוקטובר 1957) היה פוליטיקאי רומני-גרמני.

==ביוגרפיה==
ב-1932 ייסד פבריציוס בטרנסילבניה את "תנועת העזרה העצמית" של הגרמנים ברומניה, שנקטה לא אחת קו אנטישמי. הלה שהה ברוב שנות כהונתו כראש "תנועת העזרה העצמית" בברלין, והיה ממזכיריו של רודולף הס.

==הערות שוליים==

קטגוריה:ממלכת רומניה: פוליטיקאים
קטגוריה:רומנים במלחמת העולם השנייה
קטגוריה:גרמנים שנולדו ב-1883
קטגוריה:גרמנים שנפטרו ב-1957
כביש וולוקולמסקויה

כביש וולוקולמסקויה (ברוסית: Волоколамское шоссе) הוא רחוב במוסקבה. הוא עובר בצפון-מערב מוסקבה דרך הרבעים העירוניים סוקול, שצ'וקינו, פוקרובסקויה-סטרשנבו ומיטינו. מחוץ למוסקבה, הוא עובר לכביש המהיר בעל אותו שם המוביל לעיר וולוקולמסק.

הכביש נוצר במחצית המאה ה-19 ומאז עבר מספר שדרוגים.

ב-1 בדצמבר 1941, עוצבות של הקורפוס הממונע ה-40 של הוורמאכט , בפיקודו של גנרל חיילי הפאנצר גאורג שטומה, עשו את הניסיון האחרון לפרוץ למוסקבה לאורך הכביש המהיר וולוקולמסק. מולם נצבו כוחותיו של הגנרל פאנפילוב, שהיו בנחיתות מספרית וכמעט חסרי ציוד צבאי, אולם התנגדותם העיקשת שלהם וכן מזג האוויר הקשה פעלו לטובתם והם הצליחו לבלום את האויב. המערכה הייתה סמל לגבורה בברית במועצות. 

== אתרים ראויים לציון ==
* אצטדיון אוטקריטיה ארנה
* מכון התעופה של מוסקבה 
* מכון "הידרופרויקט" 
* האקדמיה לאמנות ותעשייה במוסקבה על שם סטרוגנוב 
* האוניברסיטה הממלכתית של מוסקבה לייצור מזון 
* הסוכנות הביו-רפואית הפדרלית

==קישורים חיצוניים==

קטגוריה:מוסקבה: רחובות
קטגוריה:מוסקבה: כבישים
24 (אלבום)

24 הוא אלבום האולפן העשרים-וארבעה של הזמרת הישראלית שרית חדד. האלבום יצא לאור ב-4 בספטמבר 2022 בהוצאת חברת התקליטים שרית חדד הפקות.

== רקע והכרזה ==
ב-24 באוגוסט 2022 הודיעה חדד באופן רשמי על פרסום האלבום באמצעות חשבון האינסטגרם שלה. בנוסף לתאריך יציאתו פרסמה גם את עטיפתו. באותו הפוסט כתבה: "לאורך הקריירה שלי כתבתי פה והלחנתי שם אבל זו הפעם הראשונה שאני שותפה מלאה ביצירת כל האלבום, אני כותבת לכם את זה ומתרגשת כמו ילדה. אז ב-4 בספטמבר בעזרת השם ייצא האלבום המלא אבל עד אז לא מצליחה להתאפק ומשתפת אתכם בעטיפה החדשה". הסינגל הראשון מתוך האלבום, "אוהבת אותך", יצא לאור ב-25 באוגוסט. ביום הוצאת האלבום החלה לפרסם מדי שעה פוסט באינסטגרם שלה המספר על אודותיה של כל רצועה ותהליך כתיבתה.

== רשימת רצועות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור 24
!אזור
!תאריך יציאה
!פורמט
!חברת תקליטים
!מקור
|-
! rowspan="2" |כלל העולם
|4 בספטמבר 2022
|הורדה דיגיטלית • הזרמת מוזיקה
|שרית חדד
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי שרית חדד
קטגוריה:אלבומים בעברית
קטגוריה:אלבומים בהוצאה עצמית
לואיזה גוטשד

לואיזה אדלגונדה ויקטוריה גוטשד (בגרמנית: Luise Adelgunde Victorie Gottsched; נולדה בשם קולמוס ב-11 באפריל 1713 – 26 ביוני 1762) הייתה משוררת, מחזאית, מסאית ןמתרגמת גרמנייה, ונחשבת לאחת ממייסדות הקומדיה התיאטרלית המודרנית בגרמנית.

== ביוגרפיה ==
היא נולדה בדנציג (גדנסק), פרוסיה המלכותית. במהלך חייה, נחשבה לאחת האינטלקטואליות המובילות באירופה ואחת הנשים האינטליגנטיות ביותר של זמנה.

היכרותה עם בעלה, המשורר והסופר יוהאן כריסטוף גוטשד, נוצרה כששלחה לו כמה מיצירותיה. הוא התרשם כנראה, והתכתבות ממושכת הובילה בסופו של דבר לנישואים. לאחר נישואיה, המשיכה לואיזה חכתוב ולפרסם והייתה גם עוזרת נאמנה לבעלה בעבודתו הספרותית.

== יצירותיה ==
לואיזה גוטשד כתבה כמה קומדיות פופולריות, שהטובה בהן היא Das Testament, ותרגמה את "Rape of the Lock" מאת אלכסנדר פופ (1744) ויצירות אחרות, אנגליות וצרפתיות. לאחר מותה ערך בעלה את "'Sämtliche kleinere Gedichte" שלה עם זכרונותיה (1763).

==קישורים חיצוניים==

==הערות שוליים==

קטגוריה:משוררות גרמניות
קטגוריה:מחזאיות
קטגוריה:מתרגמות
קטגוריה:מסאיות
קטגוריה:ילידות 1713
קטגוריה:מחזאים גרמנים
קטגוריה:משוררים גרמנים
קטגוריה:מתרגמים גרמנים
קטגוריה:מסאים גרמנים
קטגוריה:ילידי 1712
קטגוריה:נפטרות ב-1762
קטגוריה:נפטרים ב-1762
לוק טיטנסור

לוק ג'יימס טיטנסור <ref></ref> (באנגלית: Luke James Tittensor נולד ב-3 בנובמבר 1989) הוא שחקן אנגלי הידוע בעיקר בזכות תפקידו כקרל גלאגר בסדרת הטלוויזיה " לגדול בלי בושה" (תפקיד שחלק עם אחיו התאום, אליוט טיטנסור ) ותפקידו כדאז עדן באופרת הסבון "אמרדייל".

== קריירה ==
לוק טיטנסור ואחיו התאום, אליוט, הופיעו באופרת הסבון "ברוקסייד" .<ref name="auto1"></ref>

בעונה הראשונה של סדרת הטלוויזיה המשודרת בערוץ 4, "לגדול ללא בושה" האחים טיטנסור חלקו את התפקיד של קרל גלאגר. אליוט המשיך לשחק את התפקיד של קארל לאחר שלוק עזב את הסדרה.<ref name="manchester"></ref>

לוק הופיעה לראשונהבאופרת הסבון "אמרדייל", ב-2003. הוא המשיך לשחק בסדרה עד אפריל 2009, אז בוטל חוזהו עקב הרשעה פלילית.<ref name="auto"></ref>

בשנת 2010, טיטנסור גילם את תלמיד גיי קונור בסדרת הטלוויזיה "ווטרלו רואד" . <ref></ref> הוא הופיע בפרק של הסדרה "נפגעים" בינואר 2011 <ref></ref> ושיחק את התפקיד של ניית'ן בפרק הראשון של סדרת הדרמה "The Body Farm" בספטמבר 2011. <ref></ref>

בשנת 2012, גילם טיטנסור את דמותו של ליאם בסדרת הטלוויזיה הולבי סיטי. <ref></ref> טיטנסור הופיע בסדרת הטלוויזיה "מלחמת העולם שלנו" בתור פאדי קנדי בשנת 2014. <ref></ref> כמו כן בשנת 2014, הוא גילם את היפוליט בסרט "מאדאם בובארי ". <ref></ref>

טיטנסור שיחק בפרק של הסדרה Moving On במרץ 2014. <ref></ref>

בשנת 2022 הופיע בפרק בסדרת הטלוויזיה בית הדרקון. בסדרה הוא משחק לצד אחיו והם מגלמים תאומים וחברים במשמר המלך של המלך וייסריז הראשון.

== חיים אישיים ==
לוק הוא אחיו התאום הזהה של אליוט טיטנסור .

== הרשעה פלילית ==
ב-23 במרץ 2009, הודה לוק באשמת חבלה חמורה נגד נער בן 16 ללא שם ברוצ'דייל ב-15 בפברואר 2008, שהותירה את הקורבן עם שבר בלסת. <ref></ref> חוזהו באופרת הסבון "אמרדייל" הופסקה באפריל 2009 עקב הרשעתו, כאשר הופעתו האחרונה בסדרה התרחשה באותו חודש. ב-29 באפריל 2009, נדון טיטנסור לתשעה חודשי מאסר על תנאי בגין התקיפה. הוא גם חויב להשלים 200 שעות עבודות שירות ולשלם פיצויים של 1,000 פאונד לקורבן. <ref></ref>

==קישורים חיצוניים==

== הערות שוליים ==

קטגוריה:תאומים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1989
אזוביקה אוקצ'וקו

אַזוּבִּיקה גודסון אוֹקֵצ'וּקוּ<ref></ref> (באנגלית: Azubuike Godson Okechukwu; נולד ב-19 באפריל 1997) הוא כדורגלן ניגרי המשחק בעמדת הקשר בריזספור.

==קריירה==
אוקצ'וקו נולד וגדל בניגריה, ובאמצע עונת 2012/2013 החל לשחק בקבוצת הבוגרים של ביילסה יונייטד הניגרית. באוגוסט 2015 עבר לשחק בייני מלטיאספור מליגת המשנה הטורקית.<ref></ref> ב-19 באוגוסט 2018 נרכש תמורת שני מיליון אירו על ידי פירמידס מליגת העל המצרית.<ref></ref> בינואר 2019 הושאל לריזספור הטורקית עד לתום העונה.<ref></ref> באוגוסט 2019 הושאל לעונה אחת לאיסטנבול בשאקשהיר,<ref></ref> ובתום העונה זכה עם הקבוצה באליפות הראשונה בתולדותיה.

באוגוסט 2020 נרכש אוקצ'וקו על ידי בשאקשהיר תמורת 1.5 מיליון אירו.<ref></ref> ביולי 2021 הושאל לסיוואספור.<ref></ref> בינואר 2022 הושאל לייני מלטיאספור עד לתום העונה.

===קריירת נבחרות===
ב-29 במרץ 2016 ערך את הופעתו היחידה בנבחרת ניגריה הבוגרת, כשעלה כמחליף ושיחק 26 דקות בהפסד נבחרתו 0–1 ל במסגרת משחקי מוקדמות גביע אפריקה לאומות 2017.<ref></ref>

אוקצ'וקו היה בסגל נבחרת ניגריה האולימפית במשחקי אולימפיאדת ריו דה ז'ניירו ב-2016, בה זכתה הנבחרת במדליית הארד, ושיחק בכל משחקי הנבחרת בטורניר מלבד אחד, ממנו הושעה בשל צבירת כרטיסים צהובים.<ref></ref>

== תארים ==
;איסטנבול בשאקשהיר:
* אליפות (1): 2019/2020

;הנבחרת האולימפית של ניגריה:
* אולימפיאדת ריו דה ז'ניירו: מדליית ארד (2016).

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני ייני מלטיאספור
קטגוריה:כדורגלני ריזספור
קטגוריה:כדורגלני איסטנבול בשאקשהיר
קטגוריה:כדורגלני סיוואספור
קטגוריה:כדורגלני נבחרת ניגריה
קטגוריה:ניגרים שנולדו ב-1997
קטגוריה:כדורגלנים ניגרים באולימפיאדת ריו דה ז'ניירו (2016)
קטגוריה:זוכי מדליית ארד אולימפית ניגרים: כדורגל
עדה ואלרי טל

עדה ואלרי טל (15 באוגוסט 1936 – 14 באוקטובר 1994) הייתה שחקנית קולנוע ישראלית, מחלוצות הטרנסג'נדריות בישראל. נחשבת לשחקנית הקולנוע הטרנסג'נדרית הראשונה בישראל.

== ביוגרפיה ==
ואלרי טל נולדה בבוקרשט שברומניה בשם סרג'ו ואלרי. בשנת 1964 עלתה לבדה לישראל ושם הזדהתה כגבר הומוסקסואל והשתלבה בקהילה הלהט"בית בישראל. היא נהגה לארח בדירתה ארוחות שישי מדי שבוע, אליהן היו מגיעים להט"בים רבים שלא היה להם מקום אחר לאכול בו<ref></ref>.

בשנת 1970 עברה ניתוח להתאמה מגדרית בבית החולים אסותא<ref name=":0"></ref> ובחרה בשם עדה ואלרי טל, ששילב את שם המשפחה עמו נולדה יחד עם שמה של אחת משחקניות התיאטרון הנערצות עליה, עדה טל. לאורך חייה, מיעטה ואלרי טל לדבר על עברה והייתה מגיבה בזעם לשאלות בנושא על מנת שאלו לא יוציאו אותה מהארון ללא הסכמתה.

ואלרי טל עבדה כחשפנית וכמארחת בבר 51 בתל אביב תחת שם הבמה "לולה פרו פרו"<ref></ref>, ושם הכירה בשנת 1984 את הבמאי עמוס גוטמן והמחזאית עדנה מזי"א. השניים ליהקו אותה לדמותה של אפולוניה גולדשטיין בסרט בר 51, שהתבססה בחלקה על דמותה של ואלרי טל, ודירתה גם שימשה לצילומי הסצנות בכיכובה<ref></ref>. ואלרי טל עבדה עם גוטמן, שהעריץ אותה וקרא לה "דיווה", גם בסרטיו חימו מלך ירושלים וחסד מופלא.

בנוסף השתתפה ב-1986 בתוכניות האירוח "סיבה למסיבה" עם לילית נגר וב"סופשבוע" בהנחייתה של רבקה מיכאלי, ששודרו ב.

עם השנים, ולאחר פרסומה בקולנוע, הפכה ואלרי טל לאושיית תרבות תל אביבית, כיכבה בסרטי סטודנטים רבים, ואף הופיעה בתיאטרון הסמטה ביפו.

==חיים אישיים==
באוגוסט 1970 נישאה ואלרי טל ליעקב ארוך, טכנאי שיניים ממשפחה ממוצא יווני צעיר ממנה בעשור, שהכירה במועדון שבו הופיעה. בכתבה שפרסמה ואלרי טל במגזין העולם הזה תחת השם עדה ארוך באותה שנה היא גוללה בגוף ראשון את סיפור היכרותם. לדברי ואלרי טל בעלה היה "הומוסקסואל מסוג ביסקסואלי", ואף על פי שקיבל בהתחלה את זהותה המגדרית כאישה, לאחר שעברה את הניתוח להתאמה מגדרית וכן בלחץ משפחתו, שלא ידעה לא על נטיותיו המיניות ולא על עברה של ואלרי טל, חזר בו מדעתו<ref name=":0" />. לאחר גירושיה חזרה עדה לשם משפחתה המקורי ולא שבה לדבר על עברה וחייה האישיים.

ב-14 באוקטובר 1994, ערב יום כיפור, נפטרה ואלרי טל ממחלת לב. לאחר הנתיחה שלאחר המוות, במהלכה גילו הרופאים את דבר היותה טרנסג'נדרית, הפרטים על עברה פורסמו בציבור ועוררו סערה תקשורתית. סערה נוספת התחוללה לאחר מכן, כאשר התגלה כי כל רכושה של ואלרי טל הושלך לרחוב מדירתה ונלקח על ידי עוברים ושבים.

==הנצחה ==
ואלרי טל מונצחת במסגרת פרויקט לולה, ששמו הוא מחווה לשם הבמה בו נודעה בתקופת עבודתה בבר 51<ref></ref>.

==קישורים חיצוניים==

* 
* 
* 
* 

== הערות שוליים ==

קטגוריה:להט"ביות ישראליות
קטגוריה:טרנסג'נדריות ישראליות
קטגוריה:שחקניות קולנוע וטלוויזיה ישראליות
קטגוריה:ישראליות ילידות רומניה
קטגוריה:שחקני קולנוע וטלוויזיה ישראלים
קטגוריה:שחקנים להט"בים ישראלים
קטגוריה:טרנסג'נדרים ישראלים
קטגוריה:ישראלים ילידי רומניה
קטגוריה:עולים בשנות ה-1960
קטגוריה:עולות בשנות ה-1960
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-1994
קטגוריה:ישראלים שנפטרו ב-1994
אירוסטאר (כטב"ם)

אזרבייז'ן]]

אירוסטאר (באנגלית: Aerostar) הוא כלי טיס מוטס מרחוק (כטמ"ם) טקטי למשימות סיור ואיסוף מודיעין מתוצרת אירונאוטיקס, חברה-בת של רפאל, הכטב"ם הראשון פרי פיתוחה. הכטב"מים טסו כ־250,000 שעות טיסה ברחבי העולם. כלי טיס מסוג אירוסטאר הופעלו על ידי צה"ל.
== היסטוריה ==
=== פיתוח ===
עד תחילת 1995 חברת אירונאוטיקס הייתה חברה קטנה לתחזוקת מל"טים של יחידת נחשון שבה עבדו 5 אנשים. עד שמשה כספי עובד החברה המציא פתרון המהפכני - מחשב מרכזי שמפעיל את כל מערכות האוויוניקה של המל"ט. עד להמצאתו של כספי היו במל"טים תת־מערכות בקרה נפרדות לאופטיקה, לתקשורת, לחשמל ולניווט, שעליהן פיקד מחשב מרכזי. כספי איחד הכל למערכת אחת וכך חסך במשקל המל"ט - וכתוצאה מכך במחירו.

=== שירות בצה"ל ===

== מפעילים ==
* 
* 
* 
* 
* 
* 

==קישורים חיצוניים==
* [https://aeronautics-sys.com/home-page/page-systems/page-systems-aerostar-tuas/ Aerostar], באתר אירונאוטיקס 

== הערות שוליים ==

קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:אירונאוטיקס
שיר הרוק

שיר הרוק הוא המיני-אלבום השלישי של הזמרת הישראלית גילה אדרי. את האלבום הוציאה בשנת 1966 לאור חברת התקליטים התקליט חיפה. הגרסה הצרפתית שלו, "Bachelor Song", פורסמה בהוצאת דיסקוויס ווג. בניגוד להוצאותיה הקודמות כול רצועות האלבום היו חדשות.

== רשימת רצועות ==

== הערות שוליים ==

קטגוריה:מיני אלבומים מ-1966
קטגוריה:אלבומי גילה אדרי
קטגוריה:אלבומים בעברית
קטגוריה:אלבומי חברת התקליט חיפה
פלונטר (שיר)

פלונטר הוא סינגל של הלהקה הישראלית התקווה 6, שיצא לאור ב-2 באוגוסט 2021.

== רקע וכתיבה ==
השיר נכתב והולחן בשיתוף פעולה בין סולן הלהקה עמרי גליקמן למעבד והמפיק סתיו בגר. השיר עוסק גבר ואשה המנהלים מערכת יחסים פגומה אשר נגררת רק מכוח ההרגל. הגבר מנסה להסביר לאשה שהקשר שלהם הפך כבר מזמן לפלונטר.

השיר יצא מלווה בקליפ אנימציה מבית סטודיו אינסייט.

== מיקומי שיא ==

==קישורים חיצוניים==
* 
* [https://www.inn.co.il/news/500817 התקווה 6 - זה לא קשר, זה פלונטר]
* [https://www.israelhayom.co.il/culture/music/article/3760338 צפו: התקווה 6 בקליפ חדש]

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי התקווה 6
קטגוריה:שירים בעברית
קטגוריה:סינגלים בהוצאת הליקון
כל ילדה היא פרח

כל ילדה היא פרח הוא המיני-אלבום הרביעי של הזמרת הישראלית גילה אדרי. את האלבום הוציאה בשנת 1966 לאור חברת התקליטים התקליט חיפה, והוא נחשב ליצירה המוזיקלית החדשה האחרונה של אדרי. כל שיריו, פרט למוביל, היו גרסות כיסוי: "בובת קש" גרסת כיסוי ל-"Poupée de cire, poupée de son" של פראנס גל, "לטקיס" ל-"Let Kiss" של גודרון ג'נקינס ו"יום גשם" ל-"So Deep Is The Night" של קן דוד.

== רשימת רצועות ==

== הערות שוליים ==

קטגוריה:מיני אלבומים מ-1966
קטגוריה:אלבומי גילה אדרי
קטגוריה:אלבומים בעברית
קטגוריה:אלבומי חברת התקליט חיפה
מפרצון צפינה

מפרצון צפינה או צפינה קוב או זאליב צפינה (באנגלית: Tsepina Cove; בבולגרית: залив Цепина) הוא מפרצון בחוף המזרחי של האי רוברט באיי שטלנד הדרומיים, שבאנטארקטיקה.

רוחב פתחו של מפרצון צפינה הוא קילומטר אחד; עומק כניסתו אל תוך היבשה 850 מטרים.

פתחו של מפרצון צפינה מצוי מדרום לסלע גאליצ'ה, המצוי למול נקודת סומוביט.

המפרצון ממוקם מצפון לנקודת באטולייה.

== היסטוריה ==
=== מיפוי אזור המפרצון ===

אזור המפרצון מופה לראשונה על ידי סוקרים בולגרים שנת 2009.

=== מקור השם ===

לשון היבשה נקראת על שם העיר צפינה שבדרום בולגריה.

== קישורים חיצוניים ==
* [https://copernix.io/#?where=-59.3547950211792,-62.4014171430777,15&?query=&?map_type=hybrid תצלום לוויין של אזור המפרצון, תוך סימון אתרים נוספים באזור] באתר copernix

צפינה
צפינה
הקורפוסים המשותפים של הכוחות המזוינים של ספרד

הקורפוסים המשותפים של הכוחות המזוינים של ספרד (בספרדית: Cuerpos Comunes de las Fuerzas Armadas Españolas) הם מערך מיוחד בכוחות המזוינים של ספרד המאגד תחתיו ארבעה קורפוסים שונים שמספקים שירותים ספציפיים לאנשי הכוחות המזוינים: קורפוס המשפט הצבאי, המבקר הצבאי, הרפואה הצבאית והלהקות הצבאיות.

==היסטוריה==
המערך הוקם בהדרגה במהלך שנות ה-80 של המאה ה-20, כאשר הוחלט לאחד עוד ועוד שירותים צבאיים תחת פיקוד משותף אחד. ב-1985 הוכפף קורפוס המבקר למרותו של המערך. ב-1988 אוחד עמו קורפוס המשפט, וב-1989 אוחדו עמהם קורפוס הרפואה והלהקות הצבאיות. המערך כפוף ישירות למזכירות משרד ההגנה.

==קישורים חיצוניים==
* 

* [https://www.defensa.gob.es/fuerzasarmadas/cc/ מידע באתר משרד ההגנה]

קטגוריה:הכוחות המזוינים הספרדים
כמו פעם (אלבום של גילה אדרי)

כמו פעם הוא אלבום האוסף הראשון והיחידי בדיסקוגרפיה של הזמרת הישראלית גילה אדרי. את האלבום הוציאה בשנת 2013 לאור חברת התקליטים הליקון. הוא כולל שירים מארבעת המיני-אלבומים ואלבום האולפן הקודמים שלה.

== רשימת רצועות ==

== הערות שוליים ==

קטגוריה:אלבומי אוסף מ-2013
קטגוריה:אלבומי גילה אדרי
קטגוריה:אלבומים בעברית
קטגוריה:אלבומי חברת התקליט חיפה
קטגוריה:אלבומי חברת הליקון